Зимина Нина Николаевна

Зимина Нина Николаевна (11 октябрь 1942 йыл — 24 июнь 2014 йыл) — уҡытыусы, шағир, яҙыусы, тәржемәсе һәм йәмәғәтсе. 1996 йылдан Рәсәй Федерацияһы һәм Башҡортостан Республикаһы Яҙыусылар союздары ағзаһы. Белорет ҡалаһының почётлы гражданы (2011). «Радуга над Агиделью» әҙәби премияһы лауреаты, «Лучшая башкирская книга 2007 года» республика конкурсы еңеүсеһе.

 Биографияһы 
Нина Николаевна Зимина-Худовекова 1942 йылдың 11 октябрендә Башҡорт АССР-ының Белорет ҡалаһында тыуғанБашҡорт энциклопедияһы — Зимина Нина Николаевна. 

Урындағы 15-се урта мәктәпте көмөш миҙал менән тамамлағас, бер йыл лаборант булып эшләп ала һәм 1961 йылда Магнитогорск дәүләт педагогия институтының рус теле һәм әҙәбиәте факультетына уҡырға инәЦиклопедия: Нина Николаевна Зимина. 

Юғары һөнәри белем алғас, 1966—1976 йылдарҙа Белореттағы эшсе йәштәрҙең киске мәктәбендә урыҫ теле һәм әҙәбиәтен уҡыта. Артабанғы йылдарҙа тыуған ҡалаһында йәшәй һәм, бала саҡтан уҡ ауыр сиргә дусар булыуына ҡарамаҫтан, әҙәби ижад менән шөғөлләнә, төрлө сараларҙа әүҙем ҡатнаша, «Плавка» әҙәби берекмәһенә нигеҙ һалыусыларҙың береһе була, «Четверг» ижад берекмәһенә етәкселек итә.

1996 йылда Рәсәй Федерацияһы һәм Башҡортостан Республикаһының Яҙыусылар союздарына ҡабул ителә. Ижади берекмәләр ағзалығына рекомендацияны уға Башҡортостандың халыҡ шағиры Мостай Кәрим бирә.

«Радуга над Агиделью» әҙәби премияһы лауреаты, «Лучшая башкирская книга 2007 года» конкурсы еңеүсеһе була.

2011 йылдың көҙөндә Нина Зиминаға «Белорет ҡалаһының почётлы гражданы» исеме биреләПочетные граждане. Зимина Нина Николаевна. Муниципальный район Белорецкий район Республики Башкортостан. Официальный сайт администрацииВидеосюжет о НИНЕ ЗИМИНОЙ - награждение званием Почетный гражданин, осень, 2011 год

2017 йылда уның тураһында «Солнечный лучик в груди» тигән ҡыҫҡа метражлы фильм төшөрөлә.«Солнечный лучик в груди…» (2017 год). Фильм о Нине Зиминой. 

Әҙип 2014 йылдың 24 июнендә Белорет ҡалаһында вафат булаУшла из жизни поэтесса Нина Зимина. ИА «Башинформ», 26 июня 2014 года. Уның иҫтәлеген мәңгеләштереү маҡсатында 2020 йылдың 26 ноябрендә «Белорет районы үҙәкләштерелгән китапханалар системаһы» муниципаль бюджет учреждениеһына Нина Николаевна Зимина исеме бирелдеЦентральной библиотеке Белорецкого района присвоили имя поэтессы Нины Зиминой. ИА «Башинформ», 27 ноября 2020 года.

 Әҙәби эшмәкәрлеге 
Нина Зимина 7-се синыфта уҡ шиғырҙар яҙа башлай, 9-сы класта уҡығанда ҡала гәзитендә тәүге шиғыры баҫылып сыға.  

Ғүмеренең ахырына  тиклем  ижад итә, ҡаланың әҙәбиәтселәре түңәрәгендә әүҙем ҡатнаша. «Белорецкий рабочий» гәзите редакцияһында ойошторолған «Плавка» әҙәби берекмәһенә нигеҙ һалыусыларҙың береһе.  Әҫәрҙәре Белорет ҡалаһының «Белорецкий рабочий» һәм райондың «Урал» гәзитендә йыш ҡына баҫылып тора, шиғри йыйынтыҡтары донъя күрә. Шиғырҙары шулай уҡ республика гәзит-журналдарында даими урын ала.

Әҙип байтаҡ башҡорт шағирҙәренең әҫәрҙәрен урыҫсаға тәржемә итә.

 Йыйынтыҡтары 
 Радуга (1984), 
 Незавершенный круг (1990),
 Живу с любовью (1991), 
 Последний листок на тоненькой ветке (1993), 
 Стихи в подарок любимому (1993),
 Солнышко под вечер (2000), 
 Белая птица счастья (2006) 
 Рассказы о любви, 
 На семи ветрах,  
 Этюд в бирюзовом свете, 
 К горнему свету, 
 На берегу Белой, 
 От любви до разлуки,
 Белорецкое лето, 
 Серебряная свирель,
 Под небом Белоречья, 
 Зайчик солнечный на ладони, 
 Бег за солнцем, 
 Тихий вечер.

 Маҡтаулы исемдәре һәм башҡа бүләктәре 
 Белорет ҡалаһының почётлы гражданы (2011)
 «Лучшая башкирская книга 2007 года» республика конкурсы еңеүсеһе (2007)
 «Радуга над Агиделью» әҙәби премияһы лауреаты.

 Хәтер 
 Башҡортостан Республикаһы Хөкүмәтенең 2020 йылдың 26 ноябрендәге Ҡарарына яршлы «Белорет районы үҙәкләштерелгән китапханалар системаһы» муниципаль бюджет учреждениеһы Нина Николаевна Зимина исемен йөрөтәПостановление Правительства Республики Башкортостан от 26 ноября 2020 года №718 «О присвоении имени Нины Николаевны Зиминой муниципальному бюджетному учреждению «Централизованная библиотечная система» муниципального района Белорецкий район Республики Башкортостан». Официальный интернет-портал правовой информации Республики Башкортостан. 27 ноября 2020 года .

 Иҫкәрмәләр 

 Һылтанмалар 

 Белорецкая энциклопедия. — Белорецк, 2007. — 260 с.
 Өшөттөрә бөгөн әсе елдәр. Шиғырҙар. (Башҡортсаға Мәүлит Кәримов тәржемәһе) - "Урал" гәзите, 2016, 7 ғинуар.
 http://cbs-beloretsk.com/index.php/novosti-2/item/995-poeticheskij-chas-ya-pod-krylom-nebesnoj-tishiny-glyazhu-v-neobozrimoe-daleko
 http://bp01.ru/public.php?public=1840 Стихи в ж. «Бельские просторы»

Категория:Рәсәй Яҙыусылар союзы ағзалары
Категория:Башҡортостан Яҙыусылар союзы ағзалары
Категория:Башҡортостан журналистары
Категория:Башҡортостан тәржемәселәре
Категория:Башҡортостан шағирҙары